Eenwording deur Jacques De Villiers | Bydraes | Woes - Kreatiewe platform vir Afrikaans
Datum gepubliseer: 20 Sep 2011
My kop is reeds lankal op toer soos ek my beklee in beskermings gewaad op pad na die bron van my ontvlugting, 'n wesentlike objek, geesverrukking as gestalte: my geliefde BMW ysterperd. Eers bietjie staan en bewonder, dan jou been oorgooi om een te word met die masjien wat jy brullend lewe gee as jy hom wakker maak met die druk van 'n knop. Die vibrasies van sy metaal hart weerspieël die opgewondenheid verraai deur die gevoel in jou maag wat die potensiaal van die eenwording fisies antisipeer. Eers al die routines afhandel: die oopmaak van die petrol klep, die ligte aanskakel, neutraal vind en sy pyp stut met die voet aanhelp na sy horisontale rusposisie. Die agter uit stoei bevestig elke keer weer die substansiële gewig van jou tweewiel gevaarte wat so onbeholpe voel in tru as wat sy vorentoe vermoëns jou vertroue laat groei tot 'n ingenome straal. Nou is hy reg gerig, afwagtend op die knak van jou gewrig wat hom luidkeels uit die staan blokke laat spring en sonder aarseling die rigting inslaan wat jy hom ly. Die wind raas al harder met jou helmet en verdik soos jou snelheid die prestasie van die ingenieurs met ratsheid vertolk.
Die skeidingslyn tussen alles en niks volg jou onafskeidbaar parallel en dreig om ter enige oomblik voor jou in te swaai en dodelik te transformeer in 'n onsigbare maar wesenlike buigsame veld wat jou hard en pynlik met stampe krimpend omvou en benoudend jou storie in die lewensverhaal voltrek ,maar tot dan jou adrenalien aanspoor om jou gemoed met klaarheid te verskerp en jou te laat voel asof jy jou volle besettings kapasiteit beklee soos die lewens energie prikkelend deur jou versprei en elke aanvoelbare liggaamsdeel fyn stem om optimaal te opereer in die intense spannings dans tussen vryheid en mortaliteit in stoeiend ekstase in mekaar verstrengel, wisselend tussen positiewe en negatiewe ladings die uiteinde oorlaat aan die val van die dobbelsteen bepaal deur jou tyds toelaag verskaf deur die toevalligheid van jou lot op die punt van jou voortslepende toekoms betreding wat bewustelik as self dit penetreer en sodoende die self genereer as die voortbestaan van die ontasbare moment wat afplat met die spoedvermindering en so jou vêrder van jouself terugbring na die pynlike stadige verloop van dae en jare wat jou agteruitgang meet met meganiese presiesheid en as geskiedrol hom koppel as vervaldatum van bewustheid aan die ewigheid: die bedrieglike oorwinnaar van tyd.
LIEWE OUERS. Jacques, jy kan maar gerus inskryf by die Guinnees Book of World Records!! Dit was die langste sin wat ek in my lewe nog gelees het! WELL DONE
9 jaar 2 maande 3 weke 1 dag 4 ure oud
Ek stem saam met AA. Korter sinne rangskik idees en het groter impak.
9 jaar 4 maande 6 dae 17 ure oud
Ek sukkel ook soos jy om korter sinne te skryf maar die vet weet jou tweede paragraaf is 'n monster van 'n sin. As ek jy was sou ek hom opdeel in kleinder sinne. Dis eenvoudig makliker vir meeste lesers om te volg wat jy skryf as hulle 'n break kan vat tussen idees.